ΚΑΝΟΝΙΣΜΟΣ (ΕΚ) αριθ. 3305/94 ΤΗΣ ΕΠΙΤΡΟΠΗΣ της 23ης Δεκεμβρίου 1994 περί λεπτομερών κανόνων εφαρμογής του κανονισμού (ΕΚ) αριθ. 3072/94 του Συμβουλίου όσον αφορά το κατεψυγμένο κρέας βοοειδών που υπάγεται στον κωδικό ΣΟ 0202 και τα προϊόντα που υπάγονται στον κωδικό ΣΟ 0206 29 91

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3072/94 του Συμβουλίου της 12ης Δεκεμβρίου 1994 για το άνοιγμα και τον τρόπο διαχείρισης κοινοτικής δασμολογικής ποσόστωσης για το κατεψυγμένο κρέας βοοειδών που υπάγεται στον κωδικό ΣΟ 0202 καθώς και για τα προϊόντα που υπάγονται στον κωδικό ΣΟ 0206 29 91 (πρώτο εξάμηνο) (1), και ιδίως το άρθρο 3,

Εκτιμώντας:

ότι, με τον κανονισμό (ΕΚ) αριθ. 3072/94, καθορίζεται ο τρόπος διαχείρισης της κοινοτικής δασμολογικής ποσόστωσης για το κατεψυγμένο κρέας βοοειδών που υπάγεται στον κωδικό ΣΟ 0202 και για τα προϊόντα που υπάγονται στον κωδικό ΣΟ 0206 29 91 και η εν λόγω ποσόστωση διαιρείται σε δύο τμήματα, εκ των οποίων το ένα αντιστοιχεί σε 21 200 τόνους και κατανέμονται μεταξύ των παραδοσιακών εισαγωγέων κρατών μελών και το άλλο αντιστοιχεί σε 5 300 τόνους που κατανέμονται μεταξύ των επιχειρηματιών που έχουν ασκήσει δραστηριότητα στις εισαγωγές βοείου κρέατος με τρίτες χώρες-

ότι, προκειμένου να διασφαλιστεί η αρμονική μετάβαση από το καθεστώς που στηρίζεται στην εθνική διαχείριση στο καθεστώς κοινοτικής διαχείρισης, λαμβάνοντας συγχρόνως υπόψη τα ιδιαίτερα στοιχεία του εμπορίου των εν λόγω προϊόντων, πρέπει να προβλεφθεί η κατανομή της πρώτης μερίδας αφενός μεν στους παραδοσιακούς εισαγωγείς ανάλογα με τις ποσότητες που εισήγαγαν του ιδίου τύπου ποσοστώσεως κατά τη διάρκεια των ετών 1992, 1993, 1994 και αφετέρου στους εισαγωγείς των νέων κρατών μελών- ότι, για τις εισαγωγές που πραγματοποιήθηκαν από τους τελευταίους, πρέπει, έχοντας υπόψη τον καθορισμό των ποσοτήτων αναφοράς, να εφαρμοστεί ένας συντελεστής που θα αντιστοιχεί στο κοινοτικό επίπεδο των εισαγωγών των λεγομένων παραδοσιακών ΓΣΔΕ σε σχέση με τις συνολικές εισαγωγές του κατεψυγμένου κρέατος-

ότι πρέπει, ωστόσο, να επιτραπεί, στο πλαίσιο της διαδικασίας που στηρίζεται στην προσκόμιση αιτήσεων από τους ενδιαφερομένους και στην έγκρισή τους, μέχρι ενός ορισμένου ορίου από την Επιτροπή, η πρόσβαση στο δεύτερο τμήμα εκ μέρους άλλων εισαγωγέων που μπορούν να αποδείξουν ότι ασκούν σοβαρή δραστηριότητα και ότι έχουν υποβάλει αιτήσεις για σημαντικές ποσότητες- ότι ο έλεγχος του τελευταίου αυτού κριτηρίου απαιτεί οι αιτήσεις των ενδιαφερομένων να υποβάλλονται στο κράτος μέλος όπου είναι εγγεγραμμένοι ως επιχειρηματίες-

ότι, προς αποφυγήν κερδοσκοπίας, πρέπει να απαγορευθεί η πρόσβαση στην ποσόστωση σε επιχειρηματίες που δεν ασκούν δραστηριότητα στον τομέα του βοείου κρέατος την 1η Ιανουαρίου 1995-

ότι ο κανονισμός (ΕΟΚ) αριθ. 3719/88 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 2746/94 (3), έχει καθορίσει κοινούς λεπτομερείς κανόνες για την εφαρμογή του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα- ότι ο κανονισμός (ΕΟΚ) αριθ. 2377/80 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 1084/94 (5), έχει προβλέψει ειδικούς λεπτομερείς κανόνες για την εφαρμογή του καθεστώτος των πιστοποιητικών εισαγωγής στον τομέα του βοείου κρέατος-

ότι ο περιορισμός του εν λόγω καθεστώτος στο πρώτο εξάμηνο συνεπάγεται μείωση της προθεσμίας για τις εισαγωγές- ότι πρέπει, συνεπώς, να παραταθεί μεταβατικώς η προθεσμία αυτή κατά ένα μήνα-

ότι η αποτελεσματική διαχείριση της παρούσας ποσόστωσης, και κυρίως η καταπολέμηση απατηλών πρακτικών, απαιτεί να επιστρέφονται τα χρησιμοποιηθέντα πιστοποιητικά στις αρμόδιες αρχές ώστε να καθίσταται δυνατή η επαλήθευση της κανονικότητας των ποσοτήτων που εμφαίνονται στα εν λόγω πιστοποιητικά- ότι, για το σκοπό αυτό, πρέπει να καθιερωθεί, εκ μέρους των αρμοδίων αρχών, μια αντίστοιχη υποχρέωση επαλήθευσης και να καθοριστεί το ποσό της εγγύησης που πρέπει να συστήνεται κατά τη χορήγηση των πιστοποιητικών κατά τέτοιο τρόπο ώστε να διασφαλίζεται η χρησιμοποίηση των πιστοποιητικών και η επιστροφή τους στις αρμόδιες αρχές-

ότι πρέπει να προβλέπεται η διαβίβαση, από τα κράτη μέλη, στοιχείων που έχουν σχέση με το εν λόγω καθεστώς εισαγωγής-

ότι η Επιτροπή Διαχείρισης Βοείου Κρέατος δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την εφαρμογή του άρθρου 2 στοιχείο α) του κανονισμού (ΕΚ) αριθ. 3072/94, η κατανομή των 21 200 τόνων, μεταξύ των εισαγωγέων που αναφέρονται στην πρώτη περίπτωση και εκείνων που αναφέρονται στη δεύτερη περίπτωση, πραγματοποιείται ως εξής:

- όσον αφορά τις εισαγωγές που αναγράφονται στην προαναφερθείσα πρώτη περίπτωση ανάλογα με τις εισαγωγές των ποσοτήτων που είναι επιλέξιμες στο πλαίσιο των κανονισμών του Συμβουλίου (ΕΟΚ) αριθ. 3667/91 (6), (ΕΟΚ) αριθ. 3392/92 (7) και (ΕΚ) αριθ. 130/94 (8),

- όσον αφορά τις εισαγωγές που αναγράφονται στην προαναφερθείσα δεύτερη περίπτωση ανάλογα με τις εισαγωγές των ποσοτήτων που είναι επιλέξιμες πολλαπλασιασμένες με το συντελεστή 0,54.

2. Για την εφαρμογή του άρθρου 2 στοιχείο β) του κανονισμού (ΕΚ) αριθ. 3072/94 η ποσότητα των 5 300 τόνων επιφυλάσσεται:

α) στους επιχειρηματίες της Κοινότητας των Δώδεκα οι οποίοι μπορούν να αποδείξουν ότι:

- έχουν εισάγει ποσότητα βοείου κρέατος τουλάχιστον ίση με 160 τόνους, κατά τη διάρκεια της περιόδου από 1ης Ιανουαρίου 1993 έως 31 Δεκεμβρίου 1994, η οποία δεν εμπίπτει στην ποσόστωση που αναφέρεται στους κανονισμούς (ΕΟΚ) αριθ. 3392/92 και (ΕΚ) αριθ. 130/94 ή

- έχουν εξάγει προς τρίτες χώρες ποσότητα βοείου κρέατος τουλάχιστον ίση με 300 τόνους κατά τη διάρκεια της ιδίας περιόδου-

και

β) στους επιχειρηματίες των νέων κρατών μελών οι οποίοι μπορούν να αποδείξουν ότι:

- έχουν εισάγει ποσότητα βοείου κρέατος τουλάχιστον ίση με 160 τόνους, κατά την διάρκεια της περιόδου από 1ης Ιουλίου 1992 έως 30 Ιουνίου 1994, εκτός από τις ποσότητες που προβλέπονται στην παράγραφο 1 πολλαπλασιασμένη με τον προβλεπόμενο σ' αυτή συντελεστή ή

- έχουν εξάγει προς τρίτες χώρες ποσότητα βοείου κρέατος τουλάχιστον ίση με 300 τόνους κατά τη διάρκεια της περιόδου από 1ης Ιουλίου 1992 έως 30 Ιουνίου 1994.

Για το σκοπό αυτό θεωρούνται ως βόειο κρέας τα προϊόντα που υπάγονται στους κωδικούς ΣΟ 0201 και 0202, καθώς και 0206 29 91 και οι ελάχιστες ποσότητες αναφοράς εκφράζονται σε βάρος προϊόντων.

3. Η κατανομή των 5 300 τόνων που αναφέρεται στην παράγραφο 2 πραγματοποιείται κατ' αναλογία των ποσοτήτων που έχουν ζητηθεί από τους επιλέξιμους επιχειρηματίες.

4. Οι αποδείξεις εισαγωγείς και εξαγωγής παρέχονται αποκλειστικά μέσω του τελωνειακού εγγράφου θέσεως σε ελεύθερη κυκλοφορία ή του εγγράφου εξαγωγής. Εντούτοις, μετά από εξουσιοδότηση της Επιτροπής τα νέα κράτη μέλη μπορούν, ενδεχομένως, να αποδεχθούν εναλλακτικές αποδείξεις.

Άρθρο 2

1. Το πλεονέκτημα του καθεστώτος που καθορίζεται από τον παρόντα κανονισμό δεν χορηγεί στους επιχειρηματίες οι οποίοι την 1η Ιανουαρίου 1995 δεν ασκούσαν πλέον καμία δραστηριότητα στον τομέα του βοείου κρέατος. Τα κράτη μέλη εξακριβώνουν την τήρηση της διατάξεως αυτής κατά την υποβολή της αιτήσεως συμμετοχής.

2. Οι εταιρείες που προέρχονται από τη συγχώνευση επιχειρήσεως, που έχουν η καθεμία δικαιώματα σύμφωνα με το άρθρο 1 παράγραφος 1, επωφελούνται των ίδιων δικαιωμάτων όπως οι επιχειρήσεις από τις οποίες προέρχονται.

Άρθρο 3

1. Η αίτηση συμμετοχής υποβάλλεται στο κράτος μέλος στο οποίο ο επιχειρηματίας είναι εγγεγραφμμένος.

2. Για την εφαρμογή του άρθρου 1 παράγραφος 1, οι εισαγωγείς προσκομίζουν στις αρμόδιες αρχές την αίτηση συμμετοχής συνοδευόμενη από την απόδειξη που αναφέρεται στο άρθρο 1 παράγραφος 4, το αργότερο στις 13 Ιανουαρίου 1995. Σε περίπτωση υποβολής περισσοτέρων της μιας αιτήσεων από τον ίδιο ενδιαφερόμενο, καμία αίτηση δεν γίνεται αποδεκτή.

Μετά από επαλήθευση των προσκομισθέντων εγγράφων, τα κράτη μέλη ανακοινώνουν στην Επιτροπή το αργότερο στις 3 Φεβρουαρίου 1995, τον κατάλογο των εισαγωγέων που πληρούν τους όρους αποδοχής, ο οποίος περιλαμβάνει, ιδίως, το επώνυμο και τη διεύθυνσή τους καθώς και την επιλέξιμη ποσότητα βοείου κρέατος που έχει εισαχθεί κατά την αντίστοιχη περίοδο αναφοράς.

3. Για την εφαρμογή του άρθρου 1 παράγραφος 2, οι αιτήσεις συμμετοχής μπορούν να κατατίθενται το αργότερο έως τις 13 Ιανουαρίου 1995, συνοδευόμενες από την απόδειξη που αναφέρεται στο άρθρο 1 παράγραφος 4.

Σε περίπτωση υποβολής από τον ίδιο ενδιαφερόμενο περισσοτέρων της μιας αιτήσεων, καμία αίτηση δεν γίνεται αποδεκτή.

Η αίτηση πρέπει να αφορά συνολική ποσότητα αντίστοιχη σε 50 τόνους κατ' ανώτατο όριο κατεψυγμένου κρέατος, σε βάρος προϊόντος.

Μετά από επαλήθευση των προσκομισθέντων εγγράφων, τα κράτη μέλη ανακοινώνουν στην Επιτροπή, το αργότερο στις 3 Φεβρουαρίου 1995, τον κατάλογο των αιτούντων καθώς και τις ποσότητες που έχουν ζητηθεί.

Άρθρο 4

1. Η Επιτροπή αποφασίζει το ταχύτερο δυνατόν σε ποιο βαθμό μπορεί να δοθεί συνέχεια στις αιτήσεις.

2. Εάν οι ποσότητες για τις οποίες έχουν υποβληθεί αιτήσεις συμμετοχής υπερβαίνουν τις διαθέσιμες ποσοτητες, η Επιτροπή καθορίζει ενιαίο οσοστό μείωσης των ποσοτήτων που έχουν ζητηθεί.

Άρθρο 5

1. Η εισαγωγή των κατανεμηθεισών ποσοτήτων εξαρτάται από την προσκόμιση πιστοποιητικού εισαγωγής.

2. Η αίτηση πιστοποιητικού υποβάλλεται μόνο στο κράτος μέλος στο οποίο ο αιτών είναι εγγεγραμμένος ως εμπορευόμενος.

3. Έπειτα από τις αποφάσεις κατανομής της Επιτροπής, τα πιστοποιητικά χορηγούνται το ταχύτερο δυνατόν κατόπιν αιτήσεων και επ' ονόματι των επιχειρηματιών για τους οποίους αναγνωρίστηκε το δικαίωμα εισαγωγής.

4. Η αίτηση πιστοποιητικού και το πιστοποιητικό περιλαμβάνουν:

α) στο τετραγωνίδιο 20, μία από τις ακόλουθες ενδείξεις:

- Carne de vacuno congelada [Reglamento (CE) no 3305/94],

- Frosset oksekod (forordning (EF) nr. 3305/94),

- Gefrorenes Rindfleisch (Verordnung (EG) Nr. 3305/94),

- Κατεψυγμένο βόειο κρέας [κανονισμός (ΕΚ) αριθ. 3305/94],

- Frozen meat of bovine animals (Regulation (EC) No 3305/94),

- Viande bovine congelee [reglement (CE) no 3305/94],

- Carni bovine congelate [regolamento (CE) n. 3305/94],

- Bevroren rundvlees (Verordening (EG) nr. 3305/94),

- Carne de bovino congelada [Regulamento (CE) no 3305/94]-

β) στο τετραγωνίδιο 8, την ένδειξη της χώρας καταγωγής-

γ) στο τετραγωνίδιο 24, μία από τις ακόλουθες ενδείξεις:

- Exaccion reguladora suspendida para . . . (cantidad para la que se haya extendido el certificado) kg,

- Suspension af importafgift for . . . (den maengde licensen er udstedt for) kg,

- Aussetzung der Abschoepfung fuer . . . kg (Menge, fuer die die Lizenz erteilt wurde),

- Αναστέλλεται η εισφορά για . . . χιλιόγραμμα (ποσότητα για την οποία χορηγήθηκε το πιστοποιητικό),

- Levy suspended for . . . (quantity for which the licence was issued) kg,

- Prelevement suspendu pour . . . (quantite pour laquelle le certificat a ete delivre) kg,

- Prelievo sospeso per . . . (quantitativo per il quale e stato rilasciato il certificato) kg,

- Heffing geschorst voor . . . (hoeveelheid waarvoor het certificaat is afgegeven) kg,

- Direito nivelador suspenso para . . . kg (quantidade para a qual foi emitido o certificado);

δ) στο τετραγωνίδιο 16, την ένδειξη μιας από τις ακόλουθες ομάδες κωδικών ΣΟ:

- 0202 10 00, 0202 20,

- 0202 30, 0206 29 91.

5. Κατά παρέκκλιση του άρθρου 8 παράγραφος 4 του κανονισμού (ΕΟΚ) αριθ. 3719/88, η εισφορά που καθορίζεται σύμφωνα με το άρθρο 12 του κανονισμού (ΕΟΚ) αριθ. 805/68 του Συμβουλίου (9) και ο δασμός του κοινού δασμολογίου που ανέρχεται σε 20 % εισπράττονται για όλες τις ποσότητες που υερβαίνουν τις αναφερόμενες στο πιστοποιητικό εισαγωγής ποσότητες.

Άρθρο 6

Για την εφαρμογή του καθεστώτος που προβλέπεται από τον κανονισμό (ΕΚ) αριθ. 3072/94, η εισαγωγή κατεψυγμένου κρέατος στο τελωνειακό έδαφος της Κοινότητα υπόκειται στην τήρηση των διατάξεων που προβλέπονται από το άρθρο 17 παράγραφος 2 στοιχείο ζ) της οδηγίας 72/462/ΕΟΚ της Επιτροπής (10).

Άρθρο 7

1. Εφαρμόζονται οι διατάξεις στους κανονισμούς (ΕΟΚ) αριθ. 2377/80 και (ΕΟΚ) αριθ. 3719/88 με την επιφύλαξη των διατάξεων του παρόντος κανονισμού.

2. Η διάρκεια ισχύος των πιστοποιητικών εισαγωγής που εκδίδονται στο πλαίσιο του παρόντος κανονισμού λήγει στις 31 Ιουλίου 1995.

3. Η εγγύηση που αφορά τα πιστοοιητικά εισαγωγής καθορίζεται σε 30 Ecu ανά 100 χιλιόγραμμα καθαρού βάρους. Πρέπει να κατατίθεται κατά την έκδοση του πιστοποιητικού.

4. Κατά την προσκόμιση των πιστοποιητικών εισαγωγής προκειμένου να αποδεσμευθούν οι συσταθείσες εγγυήσεις, οι αρμόδιες αρχές επαληθεύουν ότι οι ποσότητες που εμφαίνονται στα επιστραφέντα πιστοποιητικά αντιστοιχούν με τις ποσότητες οι οποίες εμφαίνονται στα πιστοποιητικά αυτά κατά τη χορήγησή τους. Για τα μη επιστραφέντα πιστοποιητικά, τα κράτη μέλη προβαίνουν στη διενέργεια έρευνας προκειμένου να διαπιστωθεί από ποιον και σε ποια έκταση έχουν χρησιμοποιηθεί τα πιστοποιητικά. Τα κράτη μέλη ανακοινώνουν το συντομότερο δυνατό στην Επιτροπή τα αποτελέσματα των ερευνών αυτών.

Άρθρο 8

Ο παρών κανονισμός αρχίζει να ισχύει την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 325 της 17. 12. 1994, σ. 3.

(2) ΕΕ αριθ. L 331 της 2. 12. 1988, σ. 1.

(3) ΕΕ αριθ. L 290 της 11. 11. 1994, σ. 6.

(4) ΕΕ αριθ. L 241 της 13. 9. 1980, σ. 5.

(5) ΕΕ αριθ. L 120 της 11. 5. 1994, σ. 30.

(6) ΕΕ αριθ. L 349 της 18. 12. 1991, σ. 1.

(7) ΕΕ αριθ. L 346 της 27. 11. 1992, σ. 3.

(8) ΕΕ αριθ. L 22 της 27. 1. 1994, σ. 3.

(9) ΕΕ αριθ. L 148 της 28. 6. 1968, σ. 24.

(10) ΕΕ αριθ. L 302 της 31. 12. 1972, σ. 28.